**Aici îl extirpăm din voi pe Dumnezeu!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aici îl extirpăm din voi pe Dumnezeu!

...

La ușa noii ere lăsați orice speranță,

Când intrați, vă ștergeți pe picioare,

Că este era-n care libertatea moare

Și în noua eră voi n-aveți importanță!

...

De nu vă veți supune, va fi foarte greu

Să aveți o viață decentă și normală,

Și oricât de cumplit atunci o să vă doară

Aici îl extirpăm din voi pe Dumnezeu!

...

În era asta nouă toți veți fi egali,

Nu veți mai deține nicio proprietate,

Numai noi, stăpânii, vom sta pe trepte-nalte

Și vom avea doar noi, statut de speciali!

...

Lumea voastră veche e gata să dispară

Iar omul vechi va fi o piesă de muzeu

Și oricât de cumplit atunci o să vă doară

Aici vi-l extirpăm din voi pe Dumnezeu!